KIRJALLINEN KYSYMYS P-1847/99 esittäjä(t): Monica Frassoni (Verts/ALE) komissiolle. Dos Aguasin (Valencia, Espanja) kaatopaikka.



Virallinen lehti nro 219 E , 01/08/2000 s. 0033 - 0034



KIRJALLINEN KYSYMYS P-1847/99 esittäjä(t): Monica Frassoni (Verts/ALE) komissiolle (11. lokakuuta 1999) Aihe: Dos Aguasin (Valencia, Espanja) kaatopaikka Vastauksessaan Valencian alueella sijaitsevaa Dos Aguasin kaatopaikkaa koskevaan kysymykseeni E-1528/99(1) edellinen komissio ilmoitti, että se ei ollut tietoinen asiasta ja että se aikoi ottaa yhteyttä asiasta vastaaviin tahoihin saadakseen kaatopaikasta täsmälliset tiedot ja varmistuakseen siitä, että asiaa koskevia direktiivejä sovelletaan oikein. Koska viljelysmaan kasteluun ja juomavedeksi käytettävien vesivarojen saastumisuhka on vakava, haluaisin tietää, millä tavoin uusi komissio aikoo ottaa selvää kysymyksessäni E-1528/99 mainituista seikoista? Mihin toimiin komissio on ryhtynyt varmistaakseen, että Espanjan viranomaiset noudattavat direktiivejä 91/156/ETY(2) ja 97/11/EY(3)? Aikooko komissio tässä tapauksessa selvittää hankkeen ympäristövaikutusten arviointimenettelyä? Mitä komissio aikoo tehdä, jotta kaatopaikka saatettaisiin direktiivin 1999/31/EY(4) 14 artiklan määräysten mukaiseksi? (1) EYVL C 27 E, 29.1.2000, s. 111. (2) EYVL L 78, 26.3.1991, s. 32. (3) EYVL L 73, 14.3.1997, s. 5. (4) EYVL L 182, 16.7.1999, s. 1. Margot Wallströmin komission puolesta antama vastaus (22. marraskuuta 1999) Parlamentin jäsenen esittämän kirjallisen kysymyksen E-1528/99(1) johdosta komissio käynnisti epäiltyjä rikkomuksia koskevat tutkimukset kysymyksessä mainittujen asioiden osalta (viite B-99/2191). Tutkimusten aikana komissio pyysi Espanjan viranomaisia toimittamaan huomautuksensa. Tässä yhteydessä pyydettiin tietoja siitä, mihin toimenpiteisiin on ryhdytty jätteistä annetun direktiivin 75/442/ETY, sellaisena kuin se on muutettuna direktiivillä 91/156/ETY, tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY, sellaisena kuin se on muutettuna direktiivillä 97/11/EY, sekä pohjaveden suojelemisesta tiettyjen vaarallisten aineiden aiheuttamalta pilaantumiselta 17 päivänä joulukuuta 1979 annetun neuvoston direktiivin 80/68/ETY(2) noudattamiseksi. Komissio ei ole saanut vielä vastausta Espanjan viranomaisilta. Komissio toimittaa parlamentin jäsenelle tiedot tutkimusten tuloksista, kun ne ovat saatavilla. Komission harkitessa, mihin toimenpiteisiin se ryhtyy varmistaakseen, että kyseessä oleva kaatopaikka täyttää kaatopaikoista 26 päivänä huhtikuuta 1999 annetun neuvoston direktiivin 1999/31/EY 14 artiklan säännökset, on otettava huomioon, että direktiivi 1999/31/EY tuli voimaan 16. heinäkuuta 1999. Jäsenvaltioiden on toteutettava tarvittavat toimenpiteet sen täytäntöönpanemiseksi 16. heinäkuuta 2001 mennessä. Direktiivin 14 artiklassa säädetään, että jäsenvaltioiden on toteutettava toimenpiteet varmistaakseen, että kaatopaikat, joille on myönnetty lupa tai jotka ovat jo käytössä, kun direktiivi saatetaan osaksi kansallista lainsäädäntöä, eivät voi jatkaa toimintaansa, ellei tiettyjä toimia saateta loppuun. Kyseiset toimenpiteet on toteutettava niin pian kuin mahdollista ja viimeistään kahdeksan vuoden kuluessa 16:nnesta heinäkuuta 2001. Espanjan viranomaiset ovat nyt ennen kaikkea velvollisia ryhtymään tarvittaviin toimenpiteisiin kyseisen direktiivin täytäntöönpanemiseksi. (1) EYVL C 27 E, 29.1.2000, s. 111. (2) EYVL L 20, 26.1.1980.